Iohannes Dei et apostolice sedis gratia episcopus lingonensis conseruator et judex una cum reuerendo patre domino episcopo eduensi. Et decano capelle illustris principis domini ducis Burgundie de Diuione ad infrascripta et sub infrascripta forma ab apostolica sede datus decano capelle diuitum de Diuione sancti Ioannis et sancti Philiberti de dicto Diuione ecclesiarum rectoribus salutem in domino sempiternam. Litteras sanctissimi in Christo patris ac Domini Domini Benedicti diuina prouidentia sacrosancte romane ac uniuersalis ecclesie pape XII cum uera bella ipsius domini pape et filo canapis more curie romane bullatas sanas et integras et omni suscriptione carentes. Nobis per fratrem Othonem de Aicheyo canonicum et procuratorem generalem ac nuncium specialem, abbatis et conuentus monasterii sancti Stephani diuionensis ordinis sancti augustini lingonensis dyocesis sicut decius procuratore nobis extitit facta fides presentatas. Nobis cum qua decet reuerentia recepisse noueritis formam que sequitur continentes. Benedictus episcopus seruus seruorum Dei uenerabilibus fratribus lingonensis et eduensis episcopis ac dilecto filio. Decano capelle ducis Burgondie de Dyuione lingonensis diocesis salutem et apostolicam benedictionem. Frequentes hactenus imo innumerose quodammodo de diuersis mundi partibus uenerabilium fratrum nostrorum episcoporum aliorumque superiorum prelatorum. Necnon dilectorum filiorum rectorum, curatorum et parrochialium sacerdotum querele contra dilectos filios predicatorum et minorum ordinum fratres, apostolice sedis iamdudum excitarunt. Nostrumque clamosis insinuationibus excitare et fatigare non cessant auditum, quod ipsi fratres decretalem dudum editam a felicis recordationis. Bonifacio papa VIII predecessore nostro que incipit super cathedram ac deinde per pie memorie Clementem papam V predecessorem nostrum in Uiennense concilio innouatam tenerie obseruare non curant, sed ipsam transgredi non uerentur in eiusdem sedis contemptam animarum suarum periculum et eorumdem conquerentium et ecclesiarum parrochialium preiudicium et grauamen intelleximus quoque quod plerumque prefatis dictorum predicatorum et minorum. Necnon heremitarum sancti augustini et carmelitarum ordinum fratribus in cuius ordinis dictorum heremitarum personis idem predecessor Bonifacius decretalem predictam in qua tantum de ipsis predicatorum et minorum cauetur ordinibus per omnia uoluit postmodum integraliter et inconcusse seruari quamque subsequenter felicis recordationis Iohannes papa XII predecessor noster ad dictorum carmelitarum fratrum ordinem antedictum, quo ad omnia in ea contenta extendit a predictis episcopis, prelatis, rectoribus, curatis et sacerdotibus contra tenorem decretalis predicte graues iniurie atque molestie in diuersis partibus inferuntur. Nuper etiam pro parte dilectorum filiorum abbatis et conuentus monasterii sancti Stephani de Dyuione ordinis sancti Augustini lingonensis diocesis nobis extitit intimatum quod predicti eorumdem predicatorum, minorum, heremitarum et carmelitarum ordinum fratres contra tenorem decretalis eiusdem in ecclesiis parrochialibus quas in usus proprios canonice in dicta diocesi obtinent siue ad mensam ipsius abbatis spectantibus multa eisdem abbati et conuentui grauamina et iniurias inferunt ac iacturas. Quia igitur parum esset jura condere nisi qui ea tueatur existat nos dicti Iohannis predecessoris nostri qui decretalem predictam de fratrum suorum de quorum numero fuimus consilio uoluit et mandauit integraliter obseruari vestigiis inherentes discretioni uestre per apostolica scripta mandamus quatinus uos uel duo aut unus uestrum per uos uel alium seu alios, etiam si sint extra loca in quibus estis conseruatores seu iudices deputati tam eisdem abbati et conuentui aduersus fratres predictos quam econuerso eisdem fratribus aduersus abbatem et conuentum prefatos efficacis deffensionis presidio assistentes ac facientes decretalem predictam quo ad omnia eius capitula firmiter obseruari non permittatis contra tenorem ipsius per memoratos fratres dictorum ordinum eisdem abbati et conuentui nec etiam per dictos abbatem et conuentum eisdem fratribus grauamina aut iniurias irrogari facturi ipsis hincinde de quibuscumque iniuriis molestationibus grauaminibus et dampnis illatis hactenus et eciam imposterum inferendis eisdem contra tenorem decretalis eiusdem in illis uidelicet que iudicialem requirunt indaginem summarie et de plano sine strepitu et figura iudicii in aliis uero prout qualitas ipsorum exegerit iusticie complementum molestatoresque iniuriatores huiusmodi necnon contradictores quoslibet et rebelles quandocumque et quocienscumque expedierit per censuram ecclesiasticam appellatione postponita compescendo. Non obstantibus quibuscumque exemptionibus specialibus uel generalibus tam fratribus et ordinibus predictis uel alicui seu aliquibus fratrum et ordinum eorumdem communiter uel diuisim quam prefatis abbati et conuentui sub quacumque forma vel expressione uerborum ab eadem sede concessis ac eiusdem Bonifacii qua cauetur ne aliquis extra suam ciuitatem vel diocesem nisi in certis exceptis casibus et in illis ultra unam dictam a fine sue diocesis ad iudicium euocetur seu ne iudices et conseruatores a sede deputati predicta extra ciuitatem et diocesem in quibus deputati fuerint contra quoscumque procedere sine alii uel aliis uices suas committere aut aliquos ultra unam dictam a fine diocesis eorumdem trahere presumant dummodo ultra duas dietas aliquis auctoritate presentium non trahatur seu quod de aliis quam de manifestis iniuriis et molestiis ac aliis que iudicialem indaginem exigunt penis in eos si secus egerint et in id procurantes adiectis conseruatores se nullatenus intromittant, quam aliis quibuscumque constitutionibus a predecessoribus nostris romanis pontificibus, tam de iudicibus delegatis et conseruatoribus quam personis ultra certum numerum per litteras apostolicas ad iudicium non uocandis aut aliis editis que uestre possent in hac parte iuridicioni aut potestati eiusque libero exercicio quomodolibet obuiare. Seu si tam eisdem fratribus et eorum ordinibus aut alicui seu aliquibus fratrum et ordinum predictorum quam abbati et conuentui predictis, seu quibusuis aliis communiter uel diuisim a prefata sit sede indultum quod excommunicari suspendi vel interdici, seu extra uel ultra certa loca, uel alio quocumque modo ad iudicium euocari non possint per litteras apostolicas non facientes plenam et expressam ac de verbo ad uerbum, de indulto huiusmodi et eorum personis, locis, ordinibus et nominibus propriis mentionem et quibuslibet aliis indulgentiis seu privilegiis dicte sedis generalibus vel specialibus quorumcumque tenorum existant, per que presentibus non expressa uel totaliter non inserta uestre iuridictionis explicatio in hac parte ualeat quomodolibet impediri et de quibus quorumque totis tenoribus de uerbo ad uerbum specialem oporteat in nostris litteris fieri mentionem. Ceterum iudicibus seu conseruatoribus quibuscumque per litteras apostolicas sub quacumque alia quam presenti uerborum forma, uel expressione confectas eisdem dictorum predicatorum, minorum, heremitarum et carmelitarum ordinum fratribus, seu ipsis ordinibus communiter uel diuisim super dampnis et iniuriis ac aliis quibuscumque rebus, seu negociis alias deputatis, et subdelegatis eorum presentibus et futuris, auctoritate presentium districtius inhibemus, ne aliquem seu aliquos auctoritate litterarum ipsarum pretextu, seu occasione quorumcumque dampnorum vel iniuriarum seu grauaminum contra tenorem dicte decretalis super cathedram, ipsis fratribus seu eorum ordinibus antedictis communiter uel diuisim a quibuscumque personis illatorum hactenus et etiam inferendorum imposterum coram se alicubi deinceps ad iudicium vel alias quoquomodo uocare seu in causam aliquatenus trahere presumant inhibitionem huiusmodo non solum ad futura, sed etiam ad quouismodo adhuc pendentia et iam cepta negocia uolentes extendi ac decernantes prefatas litteras et processus eorum auctoritate quomodocumque habitos et habendos ad dampna grauamina et iniurias huiusmodi contra tenorem dicte decretalis illata et inferenda ut dictum est deinceps aliquatenus non extendi et etiam irritum, et inane si secus super premissis, per quoscumque scienter uel ignoranter contigerit attemptari. Uobis nichilominus iniungentes ut inhibitionem nostram huiusmodi ad dictorum iudicum, seu conseruatorum et subdelegatorum noticiam de quibus nobis expedire uidebitur deducere procuretis. Insuper uolumus et apostolica auctoritate decernimus quod quilibet vestrum prosequi ualeat articulum etiam per alium inchoatum quamuis idem inchoans nullo fuerit impedimento canonico prepeditus quodque a datis presentium sit nobis et unicuique uestrum in premissis omnibus et eorum singulis ceptis et non ceptis, presentibus et futuris perpetuata potestas ac iurisdicio attributa ut eo uigore eaque firmitate possitis in premissis omnibus ceptis et non ceptis presentibus et futuris et pro premissis procedere ac si predicta omnia et singula coram vobis cepta fuissent et iurisdicio uestra et cuiuslibet uestrum in premissis omnibus et singulis per citationem vel modum alium perpetuata legitimum extitisset, constitutione predicta super conseruatoribus et alia qualibet in contrarium edita non obstante. Datum Auinione quarto kal. iunii, pontificatus nostri anno tertio. Nos igitur mandatum apostolicum tanquam obediencie filius diligenter exequi uolentes ut tenemur ad requisitionem et instantiam predicti procuratoris et nunc abbatis et conuentus predictorum uobis omnibus et singulis predictis qui super hoc fueritis requisiti auctoritate apostolica nobis in hac parte commissa in uirtute sancte obediencie et sub pena suspentionis et excommunicationis quos in uos feremus si in mandatis nostris exequendis inobedientes fueritis aut rebelles precipiendo mandamus quatenus ad loca seu ecclesias tam predicatorum quam minorum de Dyuione predicto personaliter accedentes uice nostra districte in uirtute sancte obediencie inhibeatis in generali omnibus et singulis prioribus, supperioribus, lectoribus, sacristis, custodibus, gardianis, vicariis, conuentibus et aliis singulis fratribus locorum et ordinum predictorum et cuiuslibet eorumdem administrationem seu officium habentibus et non habentibus in eisdem aut aliquo eorumdem ne contra tenorem dicte constitutionis super cathedram seu in fraudem ipsius in preiudicium abbatis et conuentus sancti Stephani predictorum aut ecclesiarum parrochialium ad ipsos in usus proprios seu ad mensam dicti abbatis spectantium aliquid facere aut attemptare seu iniurias eis inferre aut ipsos molestare presumant mouentes insuper canonice omnes et singulos antedictos quos etiam et eorum quemlibet prout ad ipsos et eorum quemlibet spectare potest et debet tenore presentium mouemus modo premisso et uno peremptorio termino pro omnibus ut infra quindecim dies post presentem processum sibi notificatum seu in locis predictis hora competenti publice lectum numerandos quorum quinque pro primo, quinque uero pro secundo, et alios quinque pro tertio et peremptorio termino assignamus ipsi dictam decretalem per felicis recordationis dominum Bonifacium papam octauum editam et per pie memorie dominum Clementem papam quartum in Uiennense Concilio innouatam que incipit super cathedram quantum tangit interesse abbatis et conuentus predictorum et ecclesiarum parrochialum in usus proprios spectantium ut permittitur ad eosdem in omnibus suis capitulis teneant et obseruent. Quodque de obuentionibus omnibus tam de funeralibus quam quibuscumque et quomodolibet relictis distincte uel indistincte ad quoscumque certos uel determinatos usus de quibus etiam quarta seu canonica portio dari seu exigi non consueuit uel non debet de iure necnon de datis uel quomodolibet donatis in morte seu in mortis articulo aut infirmitate donantis uel dantis de qua decesserit quomodocumque directe uel indirecte fratribus ipsis uel aliis pro eisdem que commonitione hanc publicatam ad ipsos fratres ad eorum aliquem prouenient ratione parrochianorum ecclesiarum beate Marie, beati Michaelis, beati Petri, beati Nicolai et beati Medardi de Dyuione, que ecclesie ad abbatem et conuentum predictos modo premisso notorie spectare noscuntur seu dictarum ecclesiarum rectoribus pro eisdem quartam partem integram limitatam et taxatam a dicta constitutione dent, tradant ac etiam largiantur infra post dictos quindecim dies. Et postquam ex parte dictorum abbatis et conuentus seu rectorum ecclesiarum predictarum fiuntur auctoritate huius uestre monitionis eis publicate sufficienter requisitis uenturos, quorum quinque pro primo, quinque pro secundo, et alios quinque pro tertio et peremptorio termino assignamus et ex causa et quia sicut ex conquestione dicti procuratoris necnon fama publica ac etiam fide dignorum testimonio referente didicimus dictorum ordinum fratres quartam huiusmodi obuentionum dare seu largiri prefatis abbati et conuentui ac suarum ecclesiarum predictarum, rectoribus denegarunt hactenus et adhuc denegant contra dicte constitutionis tenorem temere ueniendo ex quo odia lictes et scandala plurima sunt exorta et maiora oriri uestris similiter formidantur nisi dicti fratres dictam quartam prefatis abbati et conuentui seu ecclesiarum suarum rectoribus pro ipsis soluant ut tenentur. Nos odiis littibus et scandalis huiusmodi pene adiectione obuiare uolentes attenta precipue mora et denegatione fratrum eorumdem contra dictam constitutionem et quilicet factum more et denegationis huiusmodi sit certum persone tamen singulares per quas emolumenta quarte detineantur indebite sunt incerte. Id circo nos ex predictis causis in omnes et singulos predictos qui mandatis inhibitionibus et monitionibus nostris predictis aut eorum alicui inobedientes fuerint aut rebelles canonicis monitionibus premissis ut est dictum ex nunc ut ex tunc in ipsos si sit conuentus suspensus et in eorum ecclesias interdictum, si singulares persone excommunicationis sententiam auctoritate sedis apostolice predicte proferimus in hiis scriptis. Ceterum ne dicti fratres aut eorum aliqui retentionem dicte quarte colorare ualeant eo pretextu quo asserant seu dicatur quod abbas et conuentus predicti aut ecclesiarum suarum predictorum rectores seu eorum aliqui constitutionem predictam in quantum facit predictis fratribus non obseruant et quod contra ipsius constitutionis tenorem ipsis fratribus dictorum ordinum quam plures iniurias irrogauerunt et irrogare non desistunt. Intimetis eisdem et nos ipsis tenore presentium intimamus quod si dicti fratres aut eorum aliqui super hoc conquiri aud quid petere coram nobis uoluerint aut causas rationabiles contra nostras dictas monitiones et sententias allegare, nos parati sumus eis facere iusticie complementum et abbatem et conuentum predictos aut eorum ecclesiarum rectores ad obseruantiam dicte decretalis compellere iuxta traditam ab apostolica sede nobis formam et super dictis monitionibus et sentenciis facere quod iusticia suadebit, forte ne quis pretextu ignorancie se ualeat excusare super premissis uobis decano capelle diuitum ac sancti Iohannis et sancti Philiberti de Dyuione rectoribus et uicariis antedictis et uestrum singulis in solidum qui super hoc fueritis requisiti auctoritate predicta precipiendo mandamus et sub penis antedictis quatenus hunc processum nostrum in ecclesiis et locis dictorum fratrum de Dyuione presente etiam conuentu si copiam habere potueritis ac etiam in locis sermonibus publicis publicetis seu legi pubiice faciatis. Per hanc autem dominis collegiis nostris non intendimus derogare quominus iuxta tenorem rescripti apostolici procedere ualeant si ab alterutra partium fuerint requisiti aut audire, examinare et plenarie diffinire uel ad nos plene instructa remittere si quid dicti fratres contra hunc nostrum processum et sententias duxerint proponendum. In quorum omnium testimonium presentes litteras seu presens publicum instrumentum publicari per notarium publicum infrascriptum mandauimus et nostri sigilli appentione muniri. Datum et actum Diyuione in curte hospitii habitationis illustris principis domini ducis Burgondie nostre lingonensis diocesis anno currente more gallicano millesimo trecentesimo quadragesimo indicione nona pontificatus sanctissimi patris et domini nostri domini Benedicti diuina providentia papa XII anno septimo die mercurii uicesima octaua die mensis martii circa horam primam ipsius diei. Presentibus discretis uiris Bertrando curato de Cancellis presbitero, Guillelmo de Cuttigneyo et Iohanne de Aqueductu domicellis nostre lingonensis et eduensis diocesis, testibus ad premissa vocatis specialiter et rogatis.